SONGS OF THE HEATHER. 



Whare'er I rest, whare'er I range, 



My fancy fondly travels thither ; 

 Nae country charms, nae customs change 

 My feelings frae the Hielan' heather! 

 Hey for the Hielan' heather! 



John Imlah : 1799-1846. 



The Hieland Heather 



Some like the red rose, some the white 



And some the shil-pit lily ; 

 The dahlia an' forget-me-not 



May please young maidens silly ; 

 But Scotland's hills can boast a flow'r 



Worth a' their flow'rs thegither; 

 Nae sickly hot-house plant, I trow, 



But hardy Hieland heather. 



Chorus. 

 The heather, queen o' mountain flow'rs, 



Wha e'er saw sic anither? 

 Search round the warld, it dings them a', 



There's nocht like Hieland heather. 



I've wandered south, I've wandered north, 



I've wandered late an' early; 

 An' mony an unco sight I've seen, 



An' mony a foreign ferlie. 

 I've been in lands where a' the year 



There's nocht but simmer weather; 

 But still my heart's fond wish was this : 



Gi'e me the Hieland heather. 



Chorus. 

 235 



